ཡང༌།འགྲོ་བ་རིགས་དྲུག་ཏུ་ཕྱེ་ན།དྲུག་ནི།ལྷལྷ་མིན།མིཡི་དྭགས།དུད་འགྲོ།དམྱལ་བ་བཅས་སོ༌།དེ་ཡང༌།ཁམས་གོང་མ་གཉིས་དང༌།འདོད་ལྷ་རིགས་དྲུག་ནི་ལྷ་དང༌།ལྷ་མིན་ནི།ལྷ་དང་བྱད་འདྲ་བར་གདུག་རྩུབ་ཆེ་བ་ཞིག་ལ་ཟེར།མི་ནི།གླིང་བཞི་ལ་སོགས་པའི་དང༌།ཡི་དྭགས་ནི།བཟའ་བཏུང་གིས་ཤིན་ཏུ་ཕོངས་པ་སོགས་མི་འདྲ་བ་དུ་མ་ཞིག་ཡོད།དུད་འགྲོ་ནི།བྱིངས་དང་ཁ་འཐོར་བའི་དུད་འགྲོ་སོགས་དང༌།དམྱལ་བ་ནི།མདོག་དང་གཟུགས་དབྱིབས་སྣ་ཚོགས་སུ་རང་གི་ལས་ཀྱི་དབང་གིས་རྒྱུ་དང་འདྲ་བར་སྐྱེས་ཡོང༌།འཁོར་བ་ཞེས་པ་དོན་སྙིང་པོ།རང་ལ་རང་དབང་མེད་པར་ལས་ཉོན་གཉིས་ཀྱི་རྗེས་སུ་འགྲོ་ཞིང༌།ངོ་བོ་སྡུག་བསྔལ་གྱི་རང་བཞིན་བྱེད་ལས་སྡུག་བསྔལ་གྱི་རྟེན་བྱེད་པ་དང༌།ཕྱིས་སྡུག་བསྔལ་འདྲེན་པ་ཞིག་སྟེ།ཆོས་སྐད་དུ།ཟག་བཅས་ཉེ་བར་ལེན་པའི་ཕུང་པོ་འདི་ཡིན་ནོ།།འདི་ཁམས་གསུམ་ཆར་དུ་མ་ཁྱབ་པ་མེད་པས་ཐམས་ཅད་ཀྱི་ཕུང་པོ་འདི་འཁོར་བའོ།།